CELEX: 62013CB0122
Language: hu
Date: 2014-01-30 00:00:00
Title: C-122/13. sz. ügy: A Bíróság (hatodik tanács) 2014. január 30-i végzése (a Tribunale ordinario di Firenze [Olaszország] előzetes döntéshozatal iránti kérelme) – Paola C kontra Presidenza del Consiglio dei Ministri (Előzetes döntéshozatal iránti kérelem — Büntetőügyekben folytatott igazságügyi együttműködés — 2004/80/EK irányelv — 12. cikk — A szándékosan elkövetett erőszakos bűncselekmények áldozatainak kárenyhítése — Kizárólag belső jellegű helyzet — A Bíróság hatáskörének nyilvánvaló hiánya)

14.4.2014   
            
            
               HU
            
            
               Az Európai Unió Hivatalos Lapja
            
            
               C 112/19
            
         A Bíróság (hatodik tanács) 2014. január 30-i végzése (a Tribunale ordinario di Firenze [Olaszország] előzetes döntéshozatal iránti kérelme) – Paola C kontra Presidenza del Consiglio dei Ministri
   (C-122/13. sz. ügy) (1)
   
   ((Előzetes döntéshozatal iránti kérelem - Büntetőügyekben folytatott igazságügyi együttműködés - 2004/80/EK irányelv - 12. cikk - A szándékosan elkövetett erőszakos bűncselekmények áldozatainak kárenyhítése - Kizárólag belső jellegű helyzet - A Bíróság hatáskörének nyilvánvaló hiánya))
   2014/C 112/22
   Az eljárás nyelve: olasz
   
      A kérdést előterjesztő bíróság
   
   Tribunale ordinario di Firenze
   
      Az alapeljárás felei
   
   
      Felperes: Paola C
   
      Alperes: Presidenza del Consiglio dei Ministri
   
      Tárgy:
   
   Előzetes döntéshozatal iránti kérelem – Tribunale Ordinario di Firenze – A bűncselekmények áldozatainak kárenyhítéséről szóló, 2004. április 29-i 2004/80/EK tanácsi irányelv (HL L 261., 15. o.; magyar nyelvű különkiadás 19. fejezet, 7. kötet, 65. o.) 12. cikkének értelmezése – Hatály – Olyan szabályozás, amely az ország területén szándékosan elkövetett erőszakos bűncselekmények áldozatai tekintetében nem ír elő az erőszakos bűncselekmények minden áldozatára kiterjedő méltányos és megfelelő kárenyhítést biztosító kárenyhítési rendszert.
   
      Rendelkező rész
   
   Az Európai Unió Bírósága nyilvánvalóan nem rendelkezik hatáskörrel a Tribunale ordinario di Firenze (Olaszország) által előterjesztett kérdés megválaszolására.
   
      (1)  HL C 141., 2013.5.18.